Alexander Madsen

Alexander Thor Bjerregård Madsen (s. 26. tammikuuta 1995 Valkeala) on suomalainen koripalloilija, joka edustaa Latvian ja Viron yhteisliigassa ja Mestarien liigassa pelaavaa BK VEF Rīgaa. Madsen on voittanut urallaan Suomen ja Latvian mestaruudet ja pelasi kahdesti Tšekin pääsarjan tähdistöottelussa.

 Seurajoukkueet 
 Kouvoissa Suomen mestariksi 

Madsen on Kouvolan Poikien kasvatti. Hän on pelannut Kouvojen nuortenjoukkueissa, Suomen nuorisomaajoukkueissa ja miesten maajoukkueessa. Vuonna 2013 Madsen voitti Kouvojen A-poikajoukkueessa SM-hopeaa ja seuraavana vuonna ikäluokan Suomen mestaruuden. Syksystä 2011 lähtien Madsen pelasi myös Korisliigassa Kouvojen miesten edustusjoukkueessa.http://www.basket.fi/sarjat/pelaajat/pelaaja/?player_id=11583&season_id=75703http://www.basket.fi/uutiset/?x22026=13398636

Kaudella 2015–2016 Kouvot voitti Suomen mestaruuden, ja Madsen valittiin kauden parhaaksi kuudenneksi pelaajaksi.http://www.basket.fi/uutiset/kaikki_uutiset/?x122462=39713865

 Tšekki ja Espanja 

Heinäkuussa 2016 Madsen siirtyi Tšekin pääsarjaan USK Prahan joukkueeseen kaksivuotisella sopimuksella.http://www.basket.fi/uutiset/kaikki_uutiset/?x122462=41225837 Ensimmäisessä sarjaottelussaan Tšekin liigassa Madsen oli kentän paras pelaaja 26 pisteellään. 

Madsen siirtyi Gran Canariaan syksyllä 2018. Hän harjoitteli seuran edustusjoukkueen kanssa mutta kärsi loukkaantumisista ja pelasi seuran reservijoukkueessa Espanjan neljänneksi korkeimmalla sarjatasolla.

 VEF Rīga 

Syyskuussa 2019 Madsen siirtyi latvialaiseen, BK VEF Rīgaan, joka pelasi Latvian ja Viron yhteisliigassa sekä Mestarien liigassa.https://www.basket.fi/basket/uutiset/alexander-madsen-jatkaa-uraansa-vef-rigassa/ Koronaviruspandemian keskyttämän kauden päätteeksi joukkue ja Madsen voittivat Latvian mestaruuden. Heinäkuussa 2020 Madsen ja tekivät yksivuotisen jatkosopimuksen.https://www.basket.fi/basket/uutiset/madsen-jatkaa-vef-rigan-riveissa/https://www.basket.fi/basket/uutiset/alexander-madsen-matkalla-susijengin-sisapuolustuksen-lukoksi/

 Maajoukkue 

Kesällä 2015 Madsen oli mukana nostamassa 20-vuotiaiden miesten maajoukkuetta EM-kisoihin. Miesten maajoukkueessa Madsen avasi pistetilinsä elokuussa 2016 ottelussa Saksaa vastaan, jossa hän teki 12 minuutissa 17 pistettä.

 Pelityyli ja ominaisuudet 

Madsen on pitänyt itseään hyökkäysvoittoisena pelaajana. Hän on kimmoisa ja kokoisekseen liikkuva pelaaja.http://yle.fi/urheilu/jattaako_superlupaus_suomen_jo_kesalla__en_pida_nba-liigaa_mahdottomana/7831688 Helmikuussa 2016 julkaistussa haastattelussa Madsenin kerrottiin olleen Kouvojen ahkerin harjoittelijahttp://www.iltasanomat.fi/koripallo/art-1455002148703.html .

 Yksityiselämä 

Madsenin sukunimi tulee tämän tanskalaiselta isältä, Niels Madsenilta. Madsenin perheen muut jäsenet, isä, äiti Vuokko Naukkarinen ja siskot ovat harrastaneet lentopalloa. Isosisko Michaela Madsen ja pikkusisko Yasmine Madsen ovat maajoukkuelentopalloilijoita. Madsenin serkku Joel Naukkarinen on kilpasoutaja. Koulutukseltaan Madsen on kokki.

Madsen aloitti varusmiespalveluksen puolustusvoimien Urheilukoulussa huhtikuussa 2019.

 Saavutukset 
 Korisliigan paras kuudes pelaaja 2016
 Suomen mestaruus 2016
 Latvian mestaruus 2020, 2021
 Tšekin pääsarjan tähdistöottelussa 2017 ja 2018
 A-poikien SM-kultaa vuonna 2014 ja SM-hopeaa 2013

 Lähteet 
 Alexander Madsen Suomen Koripalloliitto
 Maajoukkuetilastot Suomen Koripalloliitto

 Viitteet 

 Aiheesta muualla 
 Kouvojen Alexander Madsen: ”Tätä varten on tehty töitä monta kautta” Suomen Koripalloliitto 14.4.2016
 Alexander Madsen basketball profile eurobasket.com 

Luokka:Suomalaiset koripalloilijat
Luokka:Vuonna 1995 syntyneet
Luokka:Elävät henkilöt